钦定古今图书集成/明伦汇编/闺媛典/第100卷 > 皇清六 > 陈氏女
## 钦定古今图书集成/明伦汇编/闺媛典/第100卷 > 皇清六 > 陈氏女

按《溧水县志》：“陈氏女，乌山人。父为西宁侯庄户。女年十五，已许人，未嫁。兵至，欲杀其父，索金，女跪泣救父，挟之去。行经一村，遥见一井，诈言口渴，兵亦渴，欲得水饮，入村屋取汲具，女投井死。兵出，失女所在。追屋后，遍觅不得，始汲水，则其尸与汲桶相触。兵知已死，碎桶而去。村人出，见井有碎桶，视井得女，不知为何” 许人。女父寻至，乃知井主即女所许家也。